

**ÅRSMØTEPROTOKOLL FOR AGDER HISTORIELAG, ÅRSMØTE 2024**

**Sted:** Grimstad Vertshus og Kro, Grimstad

**Dato:** 27. april 2024

**Til stede:** 52

**Stemmeberettigede: 48**

**Programmet for dagen:**

**Kl. 09.00:** Frammøte med registrering, kaffe, mingling og mulighet til å kjøpe bøker.

Lokale historielag var invitert til å ha med årbøker, skrifter og bøker for presentasjon og salg og flere lag hadde stand og solgte bøker og tidsskrifter.

**10.00:**

Velkomst av leder Birgit Attestog

Presentasjon av deltakere

Årsmøte med vanlige årsmøtesaker.

**Kl. 11.30–13.00:** Matpause med lunsjbuffet.

**Kl. 13:00: Foredrag:**

 **Johan Gottlieb Heinecke**

 ***- byggmester i sveitserstil*** *(som satt sitt preg på byggeskikken i Grimstad og Lillesand)*

Ved Dag Wirak

 **Høvåg kirke**

 Ved Terje Skjerdal

 **Orknøyene og St. Magnus-katedralen**

 Ved Ove Bach

**Kl. 15:00: Avslutning/oppsummering.**

**Årsmøteforhandlinger:**

**Sak 1. VALG AV MØTELEDER OG SEKRETÆR**

Birgit Attestog ble enstemmig valgt som møteleder og Martin Ledang valgt som sekretær.

**Sak 2. GODKJENNING AV INNKALLINGEN OG SAKLISTE**

Innkalling og sakliste ble enstemmig godkjent.

**Sak 3. VALG AV TO PERSONER TIL Å SKRIVE UNDER PROTOKOLLEN:**

Elling Drange (Randesund) og Lars Petter Østeby ble valgt til å undertegne protokollen.

**Sak 4. ÅRSMELDING 2023**

Årsmelding 2023 ble lagt frem av styreleder Birgit Attestog. Den ble enstemmig godkjent. Styremedlem Dag Magne Johannessen kom med et innspill vedr hvor gunstig det er å være medlem av Landslaget for lokalhistorie. Sigrid Tufteland med innspill om samarbeid mellom lokallagene og Agder Historielag.

**Sak 5.** **REGNSKAP 2023**

Revidert regnskap for 2023 sammen med revisors beretning ble lagt frem av organisasjonssekretær Martin Ledang og ble enstemmig godkjent.

**Sak 6. FORSLAG OM ENDRING AV VEDTEKTER**

Det ble lagt frem forslag fra styret om vedtektsendring vedrørende å endre tidspunktet for årsmøtet fra senest i april til senest utgangen av mai.

Begrunnelsen for dette var at det er vanskelig å overholde regelen om utgangen av april. De siste årene har denne bestemmelsen flere ganger måtte brytes for å få et egnet lokale.

Videre i samme i samme paragraf ble det foreslått fra styret å stryke setningen hvor tidspunktet kobles til tidspunktet for landsmøtet. Begrunnelse for dette var at landsmøtet de siste årene har vært i begynnelsen av mai, og minst fire uker før kan bl.a. skape konflikt med påsken.

Det ble også vedtatt at bare leder skal velges separat av årsmøtet, nestleder velges av styret når dette konstituerer seg. Videre var det noen små redaksjonelle endringer.

Alt ble enstemmig vedtatt av årsmøtet.

**Sak 7. HANDLINGSPLAN 2023-2025**

Strategi og handlingsplan ble lagt frem av nestleder Sigrid Tufteland.

Den ble enstemmig godkjent med innspill om å få med mål om innsamling «mannsminne-stoff» sammen med lokallagene (Anne Tone Aanby).

**Sak 8. BUDSJETT FOR 2024**

Budsjett for 2024 ble lagt frem av organisasjonssekretær Martin Ledang og ble godkjent uten merknader.

**Sak 9. VALG**

Leder for valgnemda, Jan Ommundsen (Tromøy Historielag), la frem valgnemdas innstilling til styre for Agder Historielag 2024-2025.

Det kom ikke frem noe alternativt forslag. Valgnemdas forslag ble derfor enstemmig vedtatt.

**Styret 2024-2025:**

Birgit Attestog, Setesdal Sogelag- ikke på valg til styret i år, men valgt som leder for ett år

Sigrid Tufteland, Lindesnes Historielag, ikke på valg

Judith Cathrine Horrisland, Øvrebø Historielag- gjenvalgt for to år

Lars Petter Østeby, Høvåg Historielag- gjenvalgt for to år (med forbehold om ett år)

Olav Flottorp, Audnedal Historielag- gjenvalgt for to år

Dag Magne Johannessen, Arendal Historielag- ikke på valg

Per Christian Giving, Søndeled og Risør historielag- ikke på valg

Petter Svindland, Kvinesdal Historielag, valgt som nytt styremedlem for to år

**Varamedlemmer av styret:**

Åse Trondal, Stokken Historielag, gjenvalgt som varamedlem for ett år Harald Søren Storaker, Austad Historielag, gjenvalgt som varamedlem for ett år

Torgeir Moseid, Setesdal Sogelag, gjenvalgt som varamedlem for ett år

**Valg av valgkomitè:**

Styret la fram forslag til valgnemd. Det kom ikke fram noe alternativt forslag. Styrets forslag ble enstemmig vedtatt.

Torgeir Moseid, Setesdal Sogelag- Ikke på valg før 2025

Jan Ommundsen, Tromøy Historielag- Gjenvalgt som medlem av valgnemda for to år

Arild Husefjell, Kvinesdal Historielag- Valgt for ett (1) år pga av dødsfallet til Helge Røed,- på valg i 2025.

Arna Berg, Åseral Sogelag- Valgt som nytt medlem av valgnemda for to år

*Eva Haugland Åsland, Åseral Sogelag* *- stilte ikke på valg og ble takket av for sin innsats i valgkomiteen*

*Anne Tone Aanby*, *Åmli Historielag- tok ikke gjenvalg og gikk ut av styret*

Elling Drange Lars Petter Østeby

 Referent: Martin Ledang